Øystein Ravner

Øystein Ravner (født Olsen; 1893–1975) var en norsk industrileder.

Han var utdannet kjemiingeniør fra NTH fra 1916. Han var ingeniør i Elektrokemisk og Norsk Hydro før han ble avdelingssjef i ulike gruveselskaper, sist i Titan Co. i Paris fra 1927. Ravner kom tilbake til Norge i 1935, da han ble direktør i det statlige organet Norges økonomiske selvhjelpsråd<ref>[https://forvaltningsdatabasen.sikt.no/data/enhet/10000/endringshistorie Forsynings- og gjenreisningsdepartementet: endringshistorie, forvaltningsdatabasen]</ref> og styreformann i Den norske industribank som ble grunnlagt i 1936.Store norske leksikon (2005-07): «Den Norske Industribank» i Store norske leksikon på snl.no. Hentet 8. august 2024 fra  Han var medlem og konsulent for flere statlige utvalg om vareforsyning, og ble salgsdirektør i Norsk Hydro i 1938.



25. september 1940 ble Ravner oppnevnt til å bestyre Forsyningsdepartementet som en av Josef Terbovens «kommissariske» statsråder i det tyskokkuperte Norge under andre verdenskrig. Ravner var ikke medlem av Vidkun Quislings fascistparti Nasjonal Samling (NS), og møtte derfor ikke på de ukentlige torsdagsmøtene med Quisling. Ravner fratrådte som kommissarisk statsråd 1. februar 1942 da regjeringsmedlemmene under «Statsakten» fratrådte sine embeter og isteden ba Terboven om å utnevne Quisling til «ministerpresident» (statsminister) som så dannet sin «nasjonale regjering». 

I rettssaken mot Ravner i «landssvikoppgjøret» etter krigen frikjente lagmannsretten ham for embedsgjerningen, men dømte ham til et halvt års fengsel for å ha tatt imot statsrådsposten, noe Høyesterett senere frifant ham for. Høyesterettsadvokat Sigurd Fougner ytret her tvil om Nasjonal Samlings tiltak bare hadde vært til skade for Norge, og uttalte i oktober 1947 også at Ravner som sjef for forsyningsdepartementet «i rikt monn hadde gavnet land og folk økonomisk og forsyningsmessig''».Thorkild Hansen: Prosessen mot Hamsun (s. 626), Gyldendal, 1978, ISBN 82-05-11162-6 

Ravner ble teknisk konsulent ved Herøya Elektrokjemiske Fabrikker (HEFA) i 1948 og ved Den norske Creditbank i 1950.

Ravner var kommandør av Vasaordenen og ridder av Dannebrogordenen.

 Referanser 

 Eksterne lenker 


Kategori:Norske statsråder 1940–1945
Kategori:Norske næringslivsledere
Kategori:Norske kjemiingeniører
Kategori:Alumni fra NTH
Kategori:Personer tilknyttet Norsk Hydro
Kategori:Vasaordenen
Kategori:Riddere av Dannebrogordenen
Kategori:Personer fra Ålesund kommune
Kategori:Nordmenn fra andre verdenskrig